Downloaded from YTS.MX
ΤΟ NETFLIX ΠΑΡΟΥΣΙΑΖΕΙ
Official YIFY movies site: YTS.MX
Είσαι τελειωμένη! Μ' ακούς;
Καλημέρα.
Σου έφτιαξα σάντουιτς. Αλλά ετοίμασε εσύ το μεσημεριανό σου.
Ναι, εντάξει.
Υπερβολή δεν είναι το τραγούδι σήμερα;
Εμένα μου φαίνεται τέλειο.
Όντως;
Πρώτη μέρα. Ανυπομονείς;
Και ναι και όχι.
-Κάνε γρήγορα. -Ναι, ξέρω.
Οι μαθητές πρέπει να πάνε πριν απ' αυτούς. Συναρπαστικό!
Όχι και τόσο.
Να μην τους μιλάς στον ενικό.
Πώς να τους μιλάω;
Να τους αποκαλείς Υψηλοτάτους.
-Έλεος. Κάνε μου τη χάρη. -Αλήθεια!
Το γκούγκλαρα. Έτσι είναι.
Μετά από λίγο καιρό, μπορείς να λες ό,τι θες.
Αλλά υπάρχει πρωτόκολλο.
Έχουν συνηθίσει να έχουν ειδική μεταχείριση.
Θα είναι ευαίσθητοι.
-Ειδικά ο πρίγκιπας… -Ευαίσθητοι; Έλεος.
Θα κληρονομήσει ένα βασίλειο.
Σου φαίνεται "ευαίσθητο" αυτό;
Ο Πρίγκιπας Γαμιάς. Σοβαρά;
-Τι ωραίο. -Δεν είναι ωραίο!
Φαίνεται να διασκεδάζει.
Έλεος.
Ξέρεις κάτι;
Νομίζω ότι η Λένα πρέπει να χαίρεται
που της δόθηκε μια ευκαιρία που άλλοι έφηβοι δεν έχουν.
Η μητέρα του, η βασίλισσα, είναι άρρωστη.
Άκουσα ότι έχει σύνδρομο κόπωσης.
Ναι.
Σ' ένα περιοδικό το διάβασα, βασικά.
Σίγουρα θα στενοχωριέται πολύ.
Ναι, σίγουρα.
Είναι δύσκολα πράγματα αυτά.
Φεύγω.
-Εντάξει. -Γεια.
-Καλή σου μέρα. -Ναι.
Θα πω στο γάλα να βάλει το σκουμπρί στο ψυγείο.
Ναι, να του πεις.
Να τους αποκαλείς Υψηλοτάτους!
Όχι.
Τι περιμένετε απ' τη σχολική χρονιά;
Θα είναι καλή χρονιά.
Η βασίλισσα…
Είμαι ενθουσιασμένη που θα τους δω όλους ξανά.
Συγγνώμη.
Ξέρεις πού είναι η αίθουσα 2STB;
-Ναι, εκεί πέρα. -Ευχαριστώ.
Γκουνάρ, έγινες λιώμα.
Δεν είναι έτσι.
-Είναι. -Ψέματα.
-Αφού έτσι είναι! -Δεν ισχύει.
Πλάκα μου κάνετε;
Σοβαρά τώρα, σύνελθε.
Εσύ να συνέλθεις. Ξεράθηκες απ' το ποτό.
Δεν το θυμάσαι απ' το μεθύσι. Ήσουν ξάπλα στο έδαφος για μισή ώρα.
-Δεν ξυπνούσες με τίποτα. -Για κάνα δεκάλεπτο.
-Για μισή ώρα. -Όχι απ' το μεθύσι.
Χαίρομαι που πέρασες καλά. Υπέροχα.
Γεια. Η Λένε;
Ωραία, χαίρομαι που σε γνωρίζω.
Με λένε Ούβε. Καλώς ήρθες στο τμήμα μας.
Μην ανησυχείς καθόλου.
Ζήτω η πατρίδα!
Συγγνώμη που αργήσαμε.
Ο Κάλε ήθελε να φτιάξει το μαλλί του πριν το σχολείο.
Ωραίος, Κάλε!
-Ώστε έτσι; -Δύο ώρες έκανε.
Μπορεί και δυόμισι.
-Γεια. -Κάλε.
-Λένα. -Γεια, Λένε. Χάρηκα.
Λένα.
Λένα, με "α".
Όπως το τραγούδι "Έλα, Λένα!"
Τι;
-Τραγούδι του Χόκαν Χέλστρομ. -Μάλιστα.
Έλα, Λένα
Άσ' το. Το είχε βάλει η μαμά μου το πρωί.
Της αρέσει πολύ.
Δεν έχω ιδέα τι λες, αλλά γεια σου, Λένα, χάρηκα.
Λοιπόν, καθίστε για να αρχίσουμε.
Μαργκρέτε, τι λες για το στυλό;
Από σένα ήταν;
Το είδα και σε σκέφτηκα,
μιας και είσαι πριγκίπισσα.
-Λοιπόν, παίδες. -Ευχαριστώ.
Ναι!
Τι ωραία που είμαστε.
Να σας καλωσορίσω στην πρώτη μέρα της φετινής σχολικής χρονιάς.
Βλέποντάς σας όλους εδώ,
σκέφτομαι πόσο σύντομες είναι οι διακοπές μας.
Έχουμε μια καινούρια μαθήτρια φέτος.
Τη Λένε. Κάθεται δίπλα στον Καρλ Γιοχάν.
Όσοι δεν την έχετε χαιρετήσει, μπορείτε να το κάνετε τώρα.
Γεια, Λένε.
-Γεια, Λένε. -Γεια.
Γεια σου.
Λένα.
Ορίστε;
Λένα τη λένε.
Όπως ένα τραγούδι του Χόκαν Χέλστρομ.
Ναι, καλά λες. Κοίτα να δεις.
Λένα. Συγγνώμη που το είπα λάθος, Λένα.
Έκανα λάθος. Λένα.
Λοιπόν.
Τέλος πάντων…
Φέτος θα σας κάνω…
-Γεια. -Γεια σου, γλυκιά μου.
Θέλουμε γάλα.
-Πώς πήγε; -Καλά.
Πώς ήταν;
Είπες "Υψηλότατοι";
Μαμά.
Έχουν σωματοφύλακες;
Εκεί ξοδεύουν τους φόρους μας.
Μην αρχίζεις τους συντηρητισμούς σου.
-Καλός θα είναι ο βασιλιάς. -Μ' αρέσει.
-Θα λυπηθώ όταν αποσυρθεί. -Σίγουρα είναι καλός.
Είναι τελείως αντιδημοκρατικό.
-Δεν έχουν εξουσία. -Ένας τυχαίος…
"Η μοναρχία πρέπει να κρατά επαφές με τον λαό".
Μάλιστα. Ποιος το είπε;
Η πριγκίπισσα Νταϊάνα. Τη συμπαθείς.
Μάλιστα.
-Γεια. -Προπόνηση;
Ναι.
Πάρε και τον Τεοντόρ.
Πάω για τρέξιμο.
Θα σου κάνει πιο έντονη την προπόνηση.
Πρέπει να πάμε στο σούπερ μάρκετ.
Γεια σου.
Χρειαζόμαστε πάνες.
Είσαι τελειωμένη!
Πλάκα κάνεις.
Κρυώνεις;
Ζεστό σκουφάκι.
Σου έχω αυτό εδώ.
Θέλεις να το βάλουμε;
Όλα καλά.
Λένα;
Κι εσύ τρέχεις στους λόφους;
Το καλύτερο σημείο στη Νορντμάρκα.
Δεν τρέχεις στους λόφους.
Ο μικρούλης;
Ο μικρός μου αδερφός.
Πηγαίναμε στο Ουλεβόλσετερ, αλλά έκλεισε το κινητό μου.
Κόλλησε και το καρότσι, οπότε πρέπει να γυρίσουμε στη μαμά.
Δεν έχω ξανατρέξει εδώ.
Κατάλαβα. Άρα, σαν να βγήκατε λίγο απ' τον δρόμο.
Άρα, είμαι λίγο
χαμένη.
Περπατήσατε πολύ;
Απ' την οδό Γκρέβλινγκ, δίπλα στο γήπεδο τένις.
Το γήπεδο είναι εκεί πέρα.
Πήγαινε από κει και θα το δεις.
Ναι.
Εντάξει.
Εδώ είναι!
-Καλό αυτό. -Ναι.
Το διασκέδασες;
Έτσι μπράβο.
Ορίστε, μικρούλη.
Ευχαριστώ για τη βοήθεια.
Τίποτα.
Καλύτερο απ' το να ξανανέβω τους λόφους.
Μην το ξύνεις.
Μην το ξύνεις. Άσε εμένα.
Μην κουνιέσαι.
Ορίστε.
Κοίτα.
Δεν έπαθε τίποτα.
Σιχαίνομαι τα ζουζούνια.
Αν έχεις φαγούρα
ή κοκκινίλες, να πας στον γιατρό.
Λογικά, θα είσαι εντάξει.
Δεν πρέπει να ρουφήξεις το δηλητήριο;
-Όπως όταν σε δαγκώσει φίδι; -Ναι.
Άλλο τσιμπούρι, άλλο κόμπρα, Κάλε.
Το φαντάστηκα.
Για να σ' ευχαριστήσω,
θα ήθελα να σε πάω στο πάρτι την Παρασκευή.
-Στο πάρτι; -Ναι.
Στο πάρτι στην πισίνα στης Ίγκριντ. Όλοι θα πάνε.
Δεν μπορώ αύριο, οπότε…
Εντάξει. Την Παρασκευή είναι.
Την Παρασκευή, εννοούσα.
Επειδή…
Έχω να διαβάσω. Κι έχουμε επισκέπτες και τέτοια.
Παρεμπιπτόντως,
θέλω φωτογραφία της διασώστριάς μου.
Να φέρεις μαγιό.
Καλώς την τη διάσημη.
Γεια, Λένα.
Δεν έχουμε συστηθεί. Η Ίγκριντ είμαι.
Χάρηκα.
-Άστριντ. -Λένα.
-Γεια. Φάνι. Χάρηκα. -Λένα.
Πώς γνωρίζεστε;
Με ποιον;
Με τον Κάλε.
Εδώ γνωριστήκαμε.
Μάλιστα. Και μετά…
Πήγατε βόλτα στο δάσος παρεούλα;
Ωραίο φαίνεται.
Το είχατε κανονίσει από πριν ή…
Όχι, απλώς περπατούσα με τον μικρό μου αδερφό και…
Χαθήκαμε.
Ήταν φρικτό, βασικά.
Στη φωτογραφία φαίνεται να περνάτε υπέροχα.
Ένα τσιμπούρι ήταν.
Τον τσίμπησε τσιμπούρι και φρίκαρε λίγο, οπότε εγώ
προσπάθησα να το διώξω.
Τι μου λες; Τσιμπούρι!
Πλάκα θα 'χε.
Τες!
-Γεια! -Γύρισες!
Όχι, βασικά.
Θα τους μιλήσω για τις απουσίες και θα γυρίσω στη δουλειά.
Φυσικά.
Να σου γνωρίσω τη Λένα.
Καινούρια, απ' το Snapchat του Κάλε.
Λένα, η Τες. Τες, η Λένα.
-Γεια, χαίρω πολύ. -Κι εγώ.
-Είσαι η Θεστέσια; -Η ίδια.
Σε ακολουθώ στο Instagram.
Έχεις πολύ ωραίο υλικό.
Σ' ευχαριστώ πολύ.
Δεν μπορώ να ποστάρω τίποτα απ' το σχολείο λόγω των βασιλικών διδύμων.
Τέλειο όταν ζεις απ' τα σόσιαλ και περνάς όλη τη μέρα στο σχολείο.
Αυτά έχει το να είσαι συμμαθήτρια με την Πριγκίπισσα Παράνοια.
Ποια είναι παρανοϊκή;
Τα λέμε μετά, Λένα. Χάρηκα που σε γνώρισα.
Ωραίο μπλουζάκι. Καινούριο;
Του 2021.
-Τι λέει; -Γεια.
Ευχαριστώ για χθες.
Να πάρει, όχι.
Ευχαριστώ που βοήθησες με το καρότσι.
Και… Ευχαριστώ πολύ κι εσάς.
Τίποτα.
Λοιπόν. Καθίστε, παιδιά.
Αυτό ισχύει και για τον πρίγκιπα και για τη Λένε…
Τη Λένα, εννοώ.
Ελάτε.
Ευχαριστώ.
ΣΥΡΕΤΕ ΓΙΑ ΝΑ ΔΕΙΤΕ ΠΕΡΙΣΣΟΤΕΡΑ ΠΡΙΓΚΙΠΑΣ ΓΑΜΙΑΣ
Λένα;
Λένα, έλα κάτω!
Ήρθε να σε δει η Αυτού Υψηλότητά του, ο πρίγκιπας Καρλ Γιοχάν.
Γεια.
Ο πιο χαριτωμένος αδερφός.
Ευχαριστώ.
Με συμπαθεί, νομίζω.
Εγώ έχω μια αγχωμένη αδερφή που φέρεται σαν δέκα χρόνια πιο μεγάλη.
Ναι.
Ωραίο σπίτι.
-Όχι, δεν… -Ευχαριστούμε.
Ή μάλλον… Ναι.
Καλό είναι.
Βολευτήκατε;
-Ναι. -Ναι…
Έχουμε να κάνουμε κι άλλα πράγματα…
Αλλά έχουμε κάνει αρκετά ως τώρα.
-Έχουμε βάλει φωτιστικά… -Φωτιστικά…
-Φωτογραφίες… -Και λουλούδια κιόλας.
Πολύ ωραίος ο κήπος.
Έχει πολλά τσιμπούρια.
Τσιμπούρια; Να προσέχω, τότε.
Ναι.
Δεν ξέρω αν κάνει αυτό για πάρτι στην πισίνα.
Πάρτι στην πισίνα;
Στης Ίγκριντ απ' το τμήμα. Παράδοση.
Μάλιστα.
Πολύ ωραίο ακούγεται.
Ή να μείνουμε εδώ με τον Τεοντόρ.
Ναι. Ναι! Να κάνουμε και βάφλες.
Όχι. Το πάρτι ακούγεται τέλειο. Δώσε μου πέντε λεπτά.
Έρχομαι.
Γεια.
Ευχαριστώ.
Πώς πάει;
Ένα χοτ ντογκ, παρακαλώ.
Ευχαριστώ.
-Λένα, γεια! -Γεια!
Δεν ήξερα ότι θα έρθεις.
Πολύ ωραίο.
Και το δικό σου. Είσαι πολύ όμορφη.
Ευχαριστώ. Κι εσύ είσαι θεά.
-Τα λέμε μετά. -Φεύγεις;
Ναι. Δεν μ' αρέσουν αυτά τα πάρτι.
Θα 'θελα ν' αράξουμε, αλλά…
Κάποια εδώ πέρα δεν με χωνεύει καθόλου.
Οπότε…
Μερικές φορές το αντέχω, μερικές όχι.
Την κάνω. Τα λέμε μετά.
Λένα! Τι ωραία που ήρθες τελικά.
Καλώς ήρθες στο φτωχικό μας.
Τρως, βλέπω.
Ευχαριστώ.
Τα λέμε μετά.
Φεύγεις;
Ναι, δεν θ' αντέξω τις σπόντες της όλο το βράδυ.
Πάω να περάσω καλά στο λανσάρισμα της MAC.
Έλα όταν θα 'χει ζωηρέψει το πάρτι.
Εντάξει, μπορεί.
Καλά να περάσετε.
Τα λέμε.
Μα τι συμβαίνει;
Να, η Τες και η Μαργκρέτε…
Μεγάλη ιστορία. Έχεις γνωρίσει τη Μαργκρέτε;
Όχι.
Τότε, πρέπει. Έλα.
Δείτε ποια βρήκα.
Γεια.
Ωραία δεν είναι εδώ;
Ναι, είναι απίθανα.
Πάω να φέρω ποτά.
Ευχαριστώ που ήρθες.
Γεια… Ναι.
Θα 'θελα να γνωριστούμε.
Είναι παράξενα που είμαι στο ίδιο τμήμα μ' εσένα και τον Κάλε.
Αλλά είστε κανονικοί άνθρωποι.
Όλοι είστε φυσιολογικοί.
Κάποια πράγματα μπορεί να μην είναι τελείως… φυσιολογικά
μ' εμάς.
Μακάρι να έκαναν ένα μάθημα σε όσους βάζουν στο ίδιο τμήμα μ' εμάς.
Υπάρχουν και τρελοί.
Και δεν εννοώ τους δημοσιογράφους.
Εννοώ τους απλούς, κανονικούς ανθρώπους
που έχουν κινητά και καθόλου όρια.
Δεν την κυκλοφόρησα εγώ.
Όχι;
Ποτό κανείς;
Ευχαριστώ.
-Ευχαριστώ. -Η Τες;
Έφυγε. Είχε να πάει σε λανσάρισμα.
Λένα, το παίρνεις;
Εδώ δεν έχει κουτσομπολιά για τη σπουδαία ινφλουένσερ.
Είδατε τι φορούσε;
Σαν αλλόκοτη Κατγούμαν ήταν ντυμένη.
Εμένα μου άρεσε.
Τι είπες;
Μου άρεσε το ντύσιμό της.
Μάλιστα.
Ασχολούνται πολλοί με τη μόδα στο Χόρτεν;
Ωραίο φόρεμα. Από πού είναι;
Απ' το Cubus. Μισή τιμή, μοντέλο του 2018.
Πρέπει να σε προσθέσουμε στο τσατ της τάξης.
Δεν έχω σόσιαλ. Τα διέγραψα όλα.
Εντάξει.
Και τότε, ποια πρόσθεσα; Ελπίζω όχι καμιά άσχετη.
Για να δούμε. Εσύ δεν είσαι η Λένα Κάρλσβικ;
Ναι.
Έχω Snapchat, αλλά δεν το χρησιμοποιώ.
Θέλω να μειώσω τον χρόνο στο ίντερνετ.
Έχεις σκορ 1100;
Αυτό είναι πολύ.
Ή έκανες καινούριο λογαριασμό;
Εδώ είσαι. Έλα, θέλω να σου δείξω κάτι.
Είσαι καλά;
Ναι.
Σου έκανε ανάκριση η αδερφή μου;
Ναι. Πες το κι έτσι.
-Σίγουρα είσαι καλά; -Ναι.
Τη μοιραζόμαστε;
Ναι.
Γιατί δεν κολυμπάει κανείς;
Αν είχα εγώ πισίνα, θα κολυμπούσα συνέχεια.
Έχουμε μερικές παραδόσεις.
Ο Άρνι περιμένει την κατάλληλη στιγμή.
Σοβαρά τώρα;
Ναι.
Κανείς δεν κολυμπάει αν δεν βουτήξει πρώτα ο Άρνι.
Κατάλαβα.
Και το μπάρμπεκιου; Κανείς δεν τρώει.
Καλή ερώτηση.
Σίγουρα όλα καλά με την αδερφή μου πριν;
Είναι λίγο δύσκολη.
Μη μου πεις. Έβγαλε λόγο και μετά άρχισαν οι ερωτήσεις.
Κατάλαβα.
Οι περισσότεροι γνωριζόμαστε απ' το γυμνάσιο.
Δεν ξέρω αν τους ανάγκασαν να το διαλέξουν.
Η βασιλική οικογένεια θέλει τη σταθερότητα.
-Θέλεις; -Ναι.
Μικρή ρουφηξιά αν δεν έχεις ξανακάνει.
Είναι αρκετά βαρύ.
-Καλό; -Προτιμώ την μπίρα.
Χαίρομαι που ήρθες.
Ήρθα επειδή μ' αιφνιδίασες στο σπίτι μου
κι έπιασες φιλίες με τους γονείς μου.
Δεκτό.
Το εννοώ.
Είσαι καλός,
αλλά είσαι και πρίγκιπας.
Διάδοχος, παρακαλώ.
Με συγχωρείς.
Μελλοντικός βασιλιάς και πέφτουλας.
Πέφτουλας;
-Όλο με γυναίκες είσαι, Κάλε. -Μάλιστα.
-"Μάλιστα"; -Είσαι σίγουρη;
Ναι, πολύ.
Γαμώτο! Συγγνώμη.
Δεν έπρεπε να το δω.
Δεν ήθελα να διακόψω αν κάνατε…
Αλλά, Κάλε, ξέρεις…
Δεν βλέπω καλά με τα γυαλιά.
Πάω να ελέγξω κάτι.
Να κάνω αναγνώριση εδάφους.
Τι βλάκας.
Αλλά σοβαρά τώρα, Κάλε.
Πρέπει να με βοηθήσεις.
Θα μπορούσε να γίνει πολύ άβολο.
Τι λες;
-Απ' το μπαλκόνι; -Ναι.
Δεν πνίγεσαι καν. Είκοσι μέτρα ως την πισίνα.
-Τόσο πολύ; -Ναι.
Μέτρησα την απόσταση. Είναι περίπου 18 μέτρα.
Αλλά βρήκα άλλο σημείο.
Γαμώτο.
Ή έκανες καινούριο λογαριασμό;
Σβήσε τον κωλολογαριασμό σου!
Γαμώτο, Λένα!
Τι σκατά κάνεις;
Εγώ ή εσύ;
Πας καλά;
Να με πνίξεις θες;
Μην πιάνεις τον κόσμο απ' τον λαιμό στο νερό!
Είναι φυσιολογικό να κολυμπάς όταν υπάρχει πισίνα!
Πλάκα μου κάνεις;
Γιατί δεν τρώτε στο μπάρμπεκιου; Πάτε καλά;
Κανείς δεν διασκεδάζει!
Θα πνιγόσουν.
Όχι, τον αστερία έκανα, γαμώτο!
Ευχαριστώ.
Λένα!
Λοιπόν, παιδιά, ήρθε η ώρα.
Τρία!
Δύο, ένα!
Δεν θα ερχόμουν να σε πάρω;
Ήθελα λίγο καθαρό αέρα.
Τι πήρες;
Μόνο…
Τα συνηθισμένα. Μπίρα και διάφορα.
Τι διάφορα;
Δοκίμασα το άτμισμα.
Άτμισμα;
Κάνναβη;
Σου έδωσε τίποτα ο πρίγκιπας;
Όχι.
Απλώς έχω ξεμάθει την μπίρα κι όλα αυτά.
Κυκλοφορούν πολλά παράξενα σ' αυτούς τους κύκλους.
Υπάρχουν φωτογραφίες του
με ναρκωτικά και γυμνές γυναίκες.
Ναι, το ξέρω.
Δείχνει πώς βλέπουν την πραγματικότητα.
Και τον πραγματικό κόσμο.
Δεν είναι κακός, μπαμπά.
Μήπως να μιλήσεις στον πρίγκιπα;
Να του πεις την αλήθεια;
Καληνύχτα.
ΑΙΤΗΜΑΤΑ ΦΙΛΙΑΣ
…να κολυμπάς στην πισίνα και να τρως…
ΚΑΙΝΟΥΡΙΑ ΓΥΝΑΙΚΑ ΣΤΑ ΙΔΙΑΙΤΕΡΑ ΤΟΥ ΚΑΡΛ ΓΙΟΑΝ!
ΑΓΝΩΣΤΟΣ: ΤΟΥ ΕΙΠΕΣ ΓΙΑ ΤΗ ΔΗΜΙΟΥΡΓΙΚΟΤΗΤΑ ΣΟΥ;
ΛΕΝΑ + Ο ΠΡΙΓΚΙΠΑΣ = ;
ΗΧΗΤΙΚΟ ΜΗΝΥΜΑ ΑΠΟ ΚΑΛΕ
Ευχαριστώ για χθες.
Συγγνώμη που σ' έπιασα έτσι.
Και που σου έσωσα τη ζωή.
Συγγνώμη.
Μερικοί θα πάμε για βαρκάδα.
Θέλει να έρθει ο αστερίας;
Ευχαριστώ για χθες.
Δεν έχω ξεπεράσει το σοκ της επίθεσης από πρίγκιπα,
αλλά ευχαριστώ που με σκέφτηκες και με προσκάλεσες για βαρκάδα.
Προσέχω τον αδερφό μου σήμερα.
Οπότε, καλά να περάσεις, διάδοχε.
Λογικά, δεν θα κολυμπήσετε.
Έκανες κακά; Δεν το πιστεύω!
Πρέπει να σου αλλάξουμε την πάνα. Έλα.
Χαίρετε.
Γεια.
-Γεια. -Τι κάνεις εδώ;
Είπα να δω τι κάνει ο αστερίας.
Ναι, ήταν… Συγγνώμη. Περίεργο.
Δεν πειράζει. Είσαι καλά;
Ναι. Όσο γίνεται, δηλαδή.
-Ωραία. -Περίπου.
Αλλά…
-Εσύ πώς είσαι; -Καλά.
-Δεν ήπια όσο εσύ. -Σωστά.
-Μάλλον παραήπια. -Ναι.
Πώς είναι ο μικρούλης;
Καλά.
Να τον πάρω λίγο;
Εντάξει.
Ορίστε.
Γεια, Τεοντόρ!
Τεοντόρ!
Ορίστε.
Παλιά φορούσα φαρδιά μπλουζάκια. Ίσως σου κάνει.
Έβαλα το άλλο για πλύσιμο.
Τέλεια.
Λες και το πήρες για μένα.
Σου ζητώ και πάλι συγγνώμη.
-Δεν πειράζει. -Το εννοώ.
Και για εχθές στην πισίνα,
που έγινα λιώμα και φέρθηκα έτσι, ενώ εσύ ήσουν τόσο καλός.
Και τώρα ο Τεοντόρ σε κατούρησε.
Συγγνώμη.
Γεια. Χίλια συγγνώμη. Μην ανησυχείτε.
Πείτε πως δεν είμαστε εδώ.
Χαίρομαι που σε ξαναβλέπω, κύριε πρίγκιπα… Υψηλότατε.
Κανονικέ άνθρωπε. Κάλε.
Να βοηθήσω…
Όχι. Δεν χρειάζομαι βοήθεια.
Κάντε τα δικά σας.
Καλησπέρα σας, Υψηλότατε.
Πού είναι ο Τεοντόρ;
-Κοιμάται. -Ευχαριστώ.
Μπορείτε να πάτε έξω τώρα. Αναλαμβάνουμε εμείς.
Εκμεταλλευτείτε τη μέρα.
Έχει ωραίο καιρό.
Μην κάθεστε εδώ να ζεσταίνεστε.
Είσαι καλά;
Ναι, απλώς…
Όταν σκύβεις, πάει όλο το αίμα στο κεφάλι.
Μετά σηκώνεσαι και ζαλίζεσαι.
Ορίστε!
Πηγαίνετε έξω να διασκεδάσετε.
Να πάρουμε τη βάρκα.
Χωράει μόνο δύο.
Εντάξει.
Αλλά υποσχέσου να μη με σώσεις από πνιγμό.
Από πνιγμό;
Αστείο ήταν.
-Το βασιλικό γιοτ; -Όχι.
Είναι έξω. Ο βασιλιάς έχει λεμβοδρομία.
Έτσι λες τον μπαμπά σου;
Καμιά φορά. Ο βασιλιάς και η βασίλισσα.
Ιδού!
Δεν είναι πολύ μεγάλη, αλλά είναι δικιά μου.
-Είναι πολύ ωραία. -Ευχαριστώ.
Εντάξει, η αστυνομική συνοδεία είναι σε κοντινή βάρκα.
Θα κρατούν απόσταση 200 μέτρων.
-Να τηρείς το όριο ταχύτητας. -Έγινε.
Επικοινώνησε αν συμβεί τίποτα.
Ξέρω. Τόσες φορές το έχεις πει.
Το ξέρω, Υψηλότατε, αλλά σήμερα έχετε μια νέα συνεπιβάτισσα.
Τι ήταν τα χθεσινά!
Ομολογώ ότι και φοβήθηκα και εντυπωσιάστηκα με ό,τι έγινε.
Όντως;
Σαν να έλεγες "Έτσι είμαι εγώ κι έτσι είστε εσείς".
Απλώς έδειξες ποια είσαι, τον αληθινό σου εαυτό.
Δεν τα ωραιοποιείς, δεν κρύβεσαι.
Γι' αυτό μ' αρέσεις.
Είσαι ατίθαση κι ειλικρινής.
Γιατί μετακομίσατε;
Είχαν ανάψει πολύ τα αίματα στο Χόρτεν.
Μάλιστα, ώστε έτσι. Για πες.
Ο μπαμπάς άλλαξε δουλειά
και τον ακολουθήσαμε.
Αυτό μόνο;
Ναι, συγγνώμη αν σ' απογοητεύω.
Δεν με απογοητεύεις.
Χαίρομαι που δεν πόσταρες φωτογραφίες.
Έλεγξες τα σόσιάλ μου;
Ναι.
Έχουμε άτομα γι' αυτό.
-Γαμώτο. Όντως; -Ναι.
Είσαι η πρώτη που δεν κυκλοφόρησες φωτογραφίες με τον πρίγκιπα.
Σέλφι με τον πρίγκιπα;
Ναι.
Είδες τις φωτογραφίες του κλαμπ;
Αυτή με τις ημίγυμνες κοπέλες που σου γλείφουν το αφτί;
Που είσαι σαν να έχεις σνιφάρει κιλά κόκας;
Ναι, αυτήν.
Χάσταγκ πέφτουλας, χάσταγκ άντρακλας, χάσταγκ…
Χάσταγκ Πρίγκιπας Γαμιάς;
Τα πράγματα δεν είναι όπως φαίνονται.
Ο κόσμος βλέπει αυτό που θέλει.
Τι έγινε;
Ήταν πάρτι πρεμιέρας. Μας είχαν καλέσει με τη Μαργκρέτε.
Κάθισα στον καναπέ για ένα δευτερόλεπτο
και ήρθαν οι κοπέλες.
Φάνηκε προσχεδιασμένο.
Αυτή που τράβηξε τη φωτογραφία ήταν μαζί τους.
Και ξαφνικά, δημοσιεύτηκαν άρθρα σε 150 χώρες.
Έχω το ρεκόρ στην οικογένεια.
Αλλά…
Πω πω, για δες τους!
Ο Ζακ Έφρον κι ο αστερίας;
Δυστυχώς, δεν είδα χθες τον χορό ζευγαρώματός σας στην πισίνα.
Έλεος.
Δεν σου έμεινε ψυχολογικό;
Όχι, καλά είμαι.
Τι λέει;
Έχουν σχέδια τα πιτσουνάκια ή θα έρθουν μαζί μας;
Εγώ δεν μπορώ, αλλά ευχαριστώ.
Εντάξει. Κάλε, θα έρθεις;
Σε μισό λεπτό;
-Κανένα πρόβλημα. -Ευχαριστώ.
Δεν θα έρθεις;
Όχι, δεν μπορώ ν' ακούω για τον αστερία όλο το βράδυ.
Κι εξάλλου, πέρασα ωραία σήμερα μαζί σου.
Μην το χαλάσουμε τώρα.
Συμφωνώ. Ήταν πολύ ωραία.
Θα μπορούσε ν' αρχίσει καλύτερα, αλλά…
Μη μου το θυμίζεις.
Να κάτσω λίγο μαζί τους;
Ναι, φυσικά. Ευχαριστώ που ρώτησες.
Αν ήμασταν μόνοι μας, θα σε φιλούσα.
Τι λες για αύριο;
Θα είμαι σπίτι μόνος, αν θες να έρθεις.
Πού; Στο βασιλικό παλάτι;
Ναι, θα σου στείλω αμάξι αύριο το απόγευμα.
Πλάκα κάνεις; Μόνοι στο παλάτι;
Ναι.
Μέσα.
Εντάξει. Τα λέμε αύριο.
Θα γίνουμε λιώμα!
Λιώμα!
Θα ενημερώσω τον πρίγκιπα ότι ήρθατε.
Ευχαριστώ.
Να σε, λοιπόν.
Καλώς ήρθες.
Λένα, σωστά;
Ναι, γεια.
Γεια σας, Μεγαλ…
Βασιλιά.
Καλή προσπάθεια. Έλα μέσα, Λένα.
Χαίρομαι που ήρθες.
Ευχαριστώ.
Και που σε γνώρισα.
Ευχαριστώ. Κι εγώ χαίρομαι που γνώρισα τον βασιλιά.
Είσαι στο τμήμα του Κάλε και της Μαργκρέτε;
Ναι, στο ίδιο τμήμα.
Είναι φρόνιμος;
Ναι, έτσι θα 'λεγα.
Καλό αυτό. Με ησυχάζει.
-Ήρθες προετοιμασμένη. -Ναι.
Θα το εκτιμήσει ο Κάλε. Είναι γλυκατζής.
Τρως τα θαλασσινά;
Ναι, ειδικά το καβούρι.
Ας φάμε, τότε.
Γεια, Λένα. Καλώς ήρθες.
-Γεια, Λένα. -Κάλε, τι σκατά;
Συγγνώμη, άλλαξαν σχέδια.
Προσπάθησα να σε πάρω. Συγγνώμη.
Ευχαριστώ.
Από τα έξω προς τα μέσα.
Ευχαριστώ πολύ.
Νόστιμη, έτσι;
Ωραία.
Θα έχουμε καραβίδα για συνοδευτικό και ψάρι για το κυρίως.
Δεν του αρέσουν τα θαλασσινά,
κι ας τα τρώμε κάθε Κυριακή.
Μάλλον θέλει πίτσα.
Άρα είναι πολύ κακομαθημένος.
Είναι πολύ ωραία εδώ.
Ευχαριστώ.
Μας αρέσει πολύ
το εσωτερικό.
Πού μένεις;
Στην οδό Γκρέβλινγκ.
Καινούρια στην πόλη, απ' ό,τι κατάλαβα.
Ναι, μετακομίσαμε στο Όσλο το καλοκαίρι, απ' το Χόρτεν.
Απ' το Χόρτεν;
Έχω πολλούς φίλους εκεί. Πάω για ιστιοπλοΐα με τον δήμαρχο.
Έχει μια κόρη στην ηλικία σου. Την ξέρεις;
Όχι.
Περίεργο. Πόσο κόσμο έχει το Χόρτεν;
Είκοσι εφτά χιλιάδες.
Και πόσες κόρες δημάρχων είναι στο τμήμα σου;
Μαργκρέτε.
Τι;
Πρέπει να ελέγχουμε καλά όσους γνωρίζουμε.
Ειδικά όσες κουβαλάς εσύ, Κάλε.
Ήταν πολύ καλό.
Ευχαριστώ. Είμαστε πολύ ικανοποιημένοι με τον σεφ.
Καλή η πίτσα, Κάλε;
Ναι, πολύ.
Καλησπέρα.
Καλώς ήρθες.
Μια καλεσμένη.
Δεν δεχόμαστε συχνά επισκέπτες.
Ποια είσαι;
Λένα Κάρλσβικ, Υψηλοτάτη.
Σοφία με λένε.
Χαρά μου να γνωρίζω τις φίλες της Μαργκρέτε.
Για τον Κάλε ήρθα.
Τον Καρλ Γιοχάν;
Κι αυτό καλό είναι.
Σβέρε, να σου πω λίγο;
Φυσικά.
Χάρηκα, Λένα.
Κι εγώ.
Με συγχωρείτε. Θα γυρίσω και θα φάμε επιδόρπιο.
Θα νιώθεις σαν Pretty Woman σε όλο αυτό.
Καινούρια στην πόλη και δεν γνωρίζεις κανέναν.
Και σέρνεις τον πρίγκιπα απ' τη μύτη.
Τρως δείπνο
με τον βασιλιά.
Με λες πόρνη;
-Εσύ το είπες. -Κόφ' το.
Απλώς είμαι προσεκτική.
Κανείς δεν σ' το ζήτησε.
Πρέπει, όμως.
Εγώ μαζεύω συνέχεια τα σπασμένα σου.
Τι πρόβλημα έχεις;
Δεν μπορείς να είσαι τόσο δα καλή;
Όπως εσύ;
Που φέρνεις κάθε τυχάρπαστη στο παλάτι;
Ορίστε;
Σ' εμένα απευθύνεσαι;
Θα σου εξηγήσω αν βάλεις την πετσέτα εκεί που πρέπει
και δεν κάνεις σαν μια γαμημένη άστεγη.
Μάλιστα. Ώρα για επιδόρπιο.
Ποιος θέλει επιδόρπιο;
Εγώ χόρτασα.
Ευχαριστώ για το γεύμα.
Ούτε εγώ θέλω.
Ευχαριστώ, αλλά έχω.
Σωστά. Έχεις γλυκά.
Θέλετε;
Γλυκά; Όχι, ευχαριστώ.
Θα φάω το γλυκό καραμέλας μου.
Βασικά, περίμενε λίγο.
Τι έχεις;
Λίγο απ' όλα.
Για να ρίξουμε μια ματιά.
Γλυκόριζα με ζάχαρη. Να πάρω;
Παρακαλώ.
Και γλυκά Heksehyl.
Έχω πολύ καιρό να φάω. Μπορώ;
Ναι.
Πάρτε ό,τι θέλετε.
Ευχαριστώ.
Παρακαλώ…
Βασιλιά.
Λέγε με Σβέρε.
Αποκλείεται, αλλά εσείς να με λέτε Λένα.
Υψηλοτάτη Λένα.
-Γεια.
Θα φάμε σε λίγο.
-Ο Τεοντόρ; -Επάνω, κοιμάται.
Ελπίζω να πεινάς.
Όχι, έχω φάει.
Ναι; Πού;
Στο βασιλικό παλάτι.
Στο παλάτι;
Ναι.
Με ποιον;
Με τον Κάλε, τη Μαργκρέτε και τον Σβέρε.
Τον Σβέρε;
Ναι, τον βασιλιά. Πάω εγώ.
Ο βασιλιάς έφαγε Heksehyl για επιδόρπιο.
-Τα λέμε. -Τα λέμε μετά.
Θα πας;
Όλοι θα πάνε.
Πιο υποχρεωτικό κι από εμβόλιο.
Τι κάνεις το διήμερο;
Δεν έχω κανονίσει.
Ωραία. Μπορεί να πάμε στο ξυλόσπιτο.
Του Άρνι.
Θα έρθω μόνο αν έχουμε δικό μας δωμάτιο.
Που να κλειδώνει, για να μη μας ενοχλούν.
Μόνο οι δυο μας.
Θα το κοιτάξω.
Τι συμβαίνει με τη μαμά σου;
Είναι άρρωστη.
Φοβάται ότι δεν είναι αρκετά καλή.
Έχει άγχος, δηλαδή.
Θα γίνει καλά;
Ίσως.
Πρέπει να κάνει αυτό που φοβάται.
Να παραδεχτεί ότι έχει άγχος.
Ότι φοβάται τα πάντα και τους πάντες.
-Μαθηματικά; -Ναι.
-Εκδρομή στο ξυλόσπιτο; -Ναι.
Θα έρθει;
Γεια.
-Να πάρω το σακίδιο; -Ναι.
-Ευχαριστώ. -Τίποτα.
Χαίρομαι που σας ξαναβλέπω.
Παρομοίως, Υψηλότατε.
Είπα να διπλώσω την μπλούζα του πρίγκιπα
μετά το ατύχημα τις προάλλες.
Τέλεια. Ευχαριστώ.
Φυσικά. Χαρά μου.
Γεια σας.
Οι γονείς της Λένα, σωστά;
-Υψηλοτάτη. -Γεια.
Κι ο Τεοντόρ, σωστά; Γεια σου!
Ευχαριστούμε που παίρνετε τη Λένα.
-Σκρόφα. -Κανένα πρόβλημα.
Οι φίλοι του Κάλε είναι και δικοί μου φίλοι.
Θα περάσουμε τέλεια. Καλό σαββατοκύριακο.
Επίσης. Να περάσετε υπέροχα.
Ευχαριστούμε.
Γεια χαρά.
ΓΚΟΥΡΟΥ ΚΑΙ ΚΡΙΣΤΙΑΝ ΞΑΝΑ ΜΑΖΙ
Όχι, μην το κάνεις.
ΜΕ ΤΗ ΛΕΝΑ ΔΕΝ ΤΑ 'ΧΕΙ Ο Κ;
ΣΟΥΤΑΡΕ ΤΗ ΛΕΝΑ.
ΤΟ ΒΙΝΤΕΟ ΑΝΑΡΤΗΘΗΚΕ
Δεν το πιστεύω!
Αποκλείεται!
Μεγάλη μαλακία!
-Το αγόρι της Λένα; -Κι η Γκούρου;
-Με άλλον δεν τα 'χει; -Πολύ λάθος.
Γάμησέ τα.
Λένα!
Κοιμάσαι πολύ χαριτωμένα.
Τη διαγράφεις, σε παρακαλώ;
Εντάξει.
Δεν μ' αρέσει να με φωτογραφίζουν.
Νόμιζα ότι μόνο η Μαργκρέτε φρικάρει μ' αυτά.
Ορίστε. Διαγράφηκε.
Γαμώτο, βρέχει.
Μια μπόρα είναι.
Είμαστε έξω απ' το Χόρτεν. Νιώθεις νοσταλγία;
Σταματάμε εδώ; Θέλω να κατουρήσω.
Μην είσαι τόσο χυδαίος.
Θέλω να πιω κάτι.
-Εσύ; -Όχι, ευχαριστώ.
Εντάξει.
Λένα!
Γαμώτο, Λένα. Σύνελθε.
Γεια.
Ήθελα να σου ζητήσω συγγνώμη, Γκούρου.
Κακώς ανέβασα το βίντεο.
Το παρατράβηξα.
Δεν ξέρω αν βοηθήσει ό,τι κι αν πω.
Ξέρω ότι έκανα λάθος.
Ήταν μαλακία.
Ελπίζω να με συγχωρήσεις.
Συγγνώμη.
Να πάρει. Γαμώτο!
Άφησέ με!
Άντε γαμήσου, Λένα! Είναι αργά πια!
Συγγνώμη;
Τι συμβαίνει εδώ;
Γεια.
Όλα καλά εδώ;
Λένα;
Ναι, όλα καλά.
Σίγουρα;
Ναι.
Τις τουαλέτες έψαχνα.
Μου είπαν ότι είναι εδώ πίσω.
Απ' την άλλη είναι. Μεγαλειοτάτη.
Ευχαριστώ.
Έχει μεγάλη ουρά στο μαγαζί σου.
Καλύτερα να πας…
-Ναι. Φυσικά. -Ναι.
Έλεος.
Πολύ δημοφιλής στο Χόρτεν, βλέπω.
Συγγνώμη.
Κάτι απ' το παρελθόν.
Δεν θα το πω στον Κάλε.
Ηρέμησε. Θα μείνει μεταξύ μας.
Αλλά μπορείς να μας τα πεις όλα.
Κάποια μέρα.
Αν θέλεις.
Ευχαριστώ πολύ.
Πώς τη λένε;
Γκούρου.
Της αρέσει η βία;
Έτσι φαίνεται.
Καθάρισέ τα, μη σε δει έτσι ο Κάλε, εντάξει;
-Πού ήσουν; -Στην τουαλέτα.
Τι μυρίζει έτσι;
Ο καφές.
Πόσο ώριμη.
Ας είναι ο ένας μας.
Έχουμε δικό μας δωμάτιο. Έλα.
Κολυμπάς σαν ψάρι.
Προσπάθησα να σ' το πω όταν πήγες να με πνίξεις.
Αυτό έλεγες;
Όλοι φώναζαν ότι πέθανες.
Τι έγινε;
Έλα…
Με βρίσκεις αηδιαστική;
Γιατί το λες αυτό;
Δεν με θέλεις.
Λένα, είσαι πολύ σέξι.
Αλήθεια.
Απλώς…
Φρικάρω απ' το πουθενά.
Φοβάμαι μην αφήσω κάποια έγκυο.
Δεν μπορώ να κάνω παιδιά αυτήν τη στιγμή.
Δεν έχει σχέση μ' εσένα.
Εγώ φταίω, όχι εσύ.
Αυτό ήταν…
Αυτό ακριβώς έκανε!
Είναι τελείως αηδία. Γιατί το συζητάτε;
Πολύ σιχαμερό.
Και ξαφνικά, όλοι σώπασαν.
-Ας κάνουμε κάτι άλλο. -Εντάξει.
-Συναρπαστικό. -Εντάξει.
Από το ένα ως το δέκα,
πόσο σέξι είναι ο κύριος Ούβε;
Όχι!
-Εγώ θα πω τρία. -Τρία;
Πολύ αυστηρή. Εγώ λέω πέντε.
-Πέντε; -Τουλάχιστον πέντε.
Ναι. Λιγάκι.
Εγώ λέω τουλάχιστον επτά.
Σταματάμε, παρακαλώ;
Είναι πολύ αηδιαστικό.
Έχει χιούμορ. Αυτό είναι σέξι.
Δεν έχει τίποτα σέξι ο κύριος Ούβε.
-Αυτά τα μάτια… -Ναι!
-Ναι. -Αυτό το χαμόγελο…
Κάλε, εσύ τι λες;
Είναι αστείος, άρα σέξι.
Εννιά θα έλεγα.
Ο Ούβε είναι φοβερός. Αλήθεια, τον πάω πολύ.
Όταν μου μιλάει…
Να δώσουμε τον Ούβε στην Τες. Τι λέτε;
Τι;
Όχι. Για να του φτιάξει το ντύσιμο.
Όχι για να…
Τι έγινε; Όχι, γιατί πήγε αμέσως εκεί το μυαλό σας;
Η Τες είναι πολυάσχολη.
Όντως;
Ναι, προσπαθεί ν' αυξήσει τους ακόλουθους στο TikTok.
Και στο YouTube. Δεν υπέγραψε ένα συμβόλαιο τις προάλλες;
-Και μ' αυτούς; -Ναι.
-Τσουλάκι του ίντερνετ. -Σταμάτα!
Δεν καταλαβαίνω.
Τι πρόβλημα έχετε με την Τες; Δεν καταλαβαίνω.
Γιατί δεν τη συμπαθείτε;
Βλέπεις, βγάζει τα προς το ζην πουλώντας κουτσομπολιά.
Νόμιζα ότι είχε μπλογκ για μακιγιάζ.
Ναι.
Αλλά…
Ξέρεις πώς μάζεψε τόσους ακόλουθους;
Είναι ο εαυτός της. Τη συμπαθούν.
Βγάζει λεφτά εις βάρος μας, απ' τα πάρε δώσε με τα βασιλικά μέλη.
Το πρώτο της βίντεο στο TikTok είχε εμάς στο βάθος.
Κι η φωτογραφία που ήταν παντού πέρυσι…
Δουλειά της Τες ήταν.
Πώς το ξέρεις;
Είναι ολοφάνερο.
-Διαρρέει τα πάντα. Ναι.
Δεν γίνεται να διαρρεύσουν κι άλλα απ' την παρέα μας, σωστά;
Χάρηκα που με προσκαλέσατε, τουλάχιστον.
Οπότε, ευχαριστώ.
-Χαρά μας, νεοφερμένη. -Ναι.
Νομίζω ότι ήρθε η ώρα
για μια πρόποση.
Σαμπάνια ξυλόσπιτου!
Φέρτε ποτήρια.
Τη χύνεις έξω.
Χάλια θα μας κάνεις.
Σαμπάνια ξυλόσπιτου!
Μην τη χύσω. Και για σένα, Μαργκρέτε.
Ναι.
Λοιπόν, είσαι πλέον επίσημο μέλος της παράδοσης του ξυλόσπιτου.
Γεια μας!
Καλώς ήρθες.
Στην υγειά μας!
Σε παρακαλώ, υποσχέσου ότι θα μου το πεις
Θα μου το πεις;
Αν δεν καταλήξουμε…
Υποσχέσου ότι θα μου το πεις
Θα μου το πεις;
Αν δεν καταλήξουμε μαζί
Αν τα πράγματα δεν πάνε όπως πρέπει
Αν δεν πάνε όπως πρέπει
Το πρόσωπό μου θα γίνει καταρράκτης
Ξέρω ότι τα πράγματα δεν πάνε όπως πρέπει
Δεν πάνε όπως πρέπει
Αν δεν πάει καλά
Τι θα απογίνω
Χωρίς εκείνη στη ζωή μου;
Αν δεν πάει καλά
Ξέρω πως αμφιβάλλεις
Πως δεν βλέπεις μέλλον μαζί μου
Παρόλο που τους βλέπεις
Τους βλέπεις
Ξέρω ότι ήμασταν πολλά παραπάνω
Αν δεν πάει καλά…
Να μείνουμε ξαπλωμένοι;
Τι συμβαίνει; Εγώ φταίω;
Όχι, αφού σου είπα.
Απλώς φρικάρω μ' αυτά.
Έχω προφυλακτικά, είναι εντάξει.
Κάλε;
Δεν ξέρεις πόσο απαίσιο είναι να σε λένε Πρίγκιπα Γαμιά
και να διαδίδουν φήμες.
Και φωτογραφίες σου, υποτίθεται, ενώ δεν ξέρουν τι συμβαίνει.
Τι συμβαίνει, λοιπόν;
Όχι αυτό που νομίζουν.
Δεν με νοιάζει η γνώμη των άλλων.
Δεν πειράζει αν δεν μας βγει την πρώτη φορά.
Συμβαίνουν αυτά.
Δεν θέλω παρηγοριά. Εντάξει;
Εντάξει.
Γιατί δεν μου το λες;
Σου είπα, είσαι σέξι. Δεν έχει σχέση μ' εσένα.
Όχι, γιατί δεν μου λες ότι δεν το έχεις ξανακάνει;
Είναι εξευτελιστικό, γαμώτο.
Είσαι υπέροχος.
Δεν με νοιάζει τι έχεις κάνει και τι όχι.
Θέλω απλώς να είμαι μαζί σου. Καταλαβαίνεις;
Ναι, κάτι αρχίζω να καταλαβαίνω.
Παιδιά…
Έπρεπε να χτυπήσω.
Δεν προειδοποίησα.
Το μπραντς είναι έτοιμο, οπότε…
Κι έχουμε καλεσμένους. Γι' αυτό…
Αν θέλετε να πείτε ένα γεια,
όταν τελειώσετε ό,τι κάνετε,
θα ήταν τέλεια.
Δεν θα διακόψω ό,τι κι αν κάνετε.
Όχι ότι κάνετε κάτι, αλλά…
Βάλε προφυλακτικό, Κάλε. Είναι πολύ σημαντικό.
Τι βλάκας!
Θα του πεις τίποτα;
Δεν του έχω μιλήσει ακόμα. Λες;
-Είναι μεγάλος βλάκας. -Ναι.
Ισχύει.
Ξέχασα κάτι στο ξυλόσπιτο.
Να έρθω να σε βρω μετά; Πρέπει να πάρω κάτι.
Εντάξει.
ΕΙΣΑΙ ΥΠΕΡΟΧΟΣ. ΘΑ ΣΟΥ ΕΞΗΓΗΣΩ ΜΕΤΑ. ΛΕΝΑ
Φεύγεις;
Νόμιζα ότι σ' άρεσε να είσαι το επίκεντρο της προσοχής.
Ναι, φεύγω. Τα παρατάω.
Ή θα μου χιμήξεις πάλι;
Τα παρατάς;
Έπρεπε να το κάνεις πριν πολύ καιρό.
Σου ζήτησα συγγνώμη, είπα ότι το μετάνιωσα.
Τι άλλο να κάνω;
Ούτε εσύ είσαι τόσο αθώα.
Απάντησέ μου σ' αυτό, τότε.
Γιατί πήγες με τον Κρίστιαν;
Πλάκα μου κάνεις;
Είχατε χωρίσει, Γκούρου.
Ήμασταν μαζί, ήμουν ερωτευμένη. Πριν του ριχτείς.
Μία φορά φασωθήκατε. Εμένα διάλεξε.
-Και σε παράτησε. -Αφού με ξεμπρόστιασες.
Τον κεράτωσες.
Κι εσύ το τράβηξες.
Κι έστειλες το βίντεο παντού.
Σε λογαριασμό με 2.000 ακόλουθους.
Ναι.
Ζητώ συγγνώμη. Ήταν λάθος.
Είσαι σκρόφα.
Δεν πρόκειται να το συνεχίσω.
Κι ο πρίγκιπας;
Δεν θέλει να μάθει με ποια τα έχει;
Ειδικά εφόσον στηρίζεται σε άτομα εμπιστοσύνης;
Τι θα πει;
Ό,τι και όλοι οι άλλοι.
Ότι είμαι μαλακισμένη.
Το έχω συνηθίσει, οπότε πες του τα όλα. Χέστηκα.
Καλό δρόμο.
Και μη μου στέλνεις ανώνυμα μηνύματα.
Γαμημένη ακοινώνητη.
ΑΠΟ ΚΑΛΕ: ΠΟΥ ΕΙΣΑΙ;
ΑΠΟ ΦΑΝΙ: ΣΕ ΠΕΡΙΜΕΝΟΥΜΕ!
ΝΑ ΕΡΘΩ ΣΤΟ ΞΥΛΟΣΠΙΤΟ;
ΑΠΟ ΚΑΛΕ: ΤΙ ΕΓΙΝΕ;
Μην περπατάς εδώ.
Περνούν αμάξια. Δεν έχει δρόμο για πεζούς.
Είσαι διαθέσιμος;
Ναι, είμαι.
Μπορείς να με πας στο Όσλο;
Είναι λίγο ακριβά.
Δεν πειράζει.
ΑΠΟ ΜΑΜΑ: ΟΛΑ ΚΑΛΑ, ΛΕΝΑ ΜΟΥ; ΩΡΑΙΟ ΤΟ ΞΥΛΟΣΠΙΤΟ;
ΠΡΟΣ ΜΑΜΑ: ΜΟΥ ΜΕΤΑΦΕΡΕΙΣ 1.000 ΚΟΡΟΝΕΣ…
ΑΠΟ ΜΑΜΑ: ΕΙΜΑΣΤΕ ΚΑΛΑ! ΚΑΝΟΥΜΕ ΚΑΜΠΙΝΓΚ.
ΑΠΟ ΜΑΜΑ:
ΠΡΟΣ ΜΑΜΑ: ΟΛΑ ΚΑΛΑ ΕΔΩ! ΤΟ ΤΣΙΟΜΕ ΕΙΝΑΙ ΥΠΕΡΟΧΟ
ΠΡΟΣ ΚΑΛΕ: ΕΠΡΕΠΕ ΝΑ ΠΑΩ ΣΠΙΤΙ.
ΠΗΡΑ ΤΟ ΛΕΩΦΟΡΕΙΟ. ΘΑ ΣΟΥ ΕΞΗΓΗΣΩ ΜΕΤΑ.
ΠΡΟΣ ΤΕΣ: ΣΤΟ ΣΠΙΤΙ ΣΕ 20; ΜΠΟΡΕΙΣ ΝΑ ΜΕ ΒΟΗΘΗΣΕΙΣ ΜΕ ΚΑΤΙ;
3.850 ΚΟΡΟΝΕΣ
-Γεια! -Γεια.
Ευχαριστώ πολύ.
-Γεια.
-Ευχαριστώ. -Παρακαλώ.
Ευχαριστώ.
Χαρά μου. Αντίο.
Προβλήματα με τον Κάλε;
Ναι, πες το κι έτσι.
Θες να μου πεις;
Θα προτιμούσα όχι.
Σ' ευχαριστώ πολύ. Αλήθεια.
Δεν κάνει τίποτα.
Θα σε ξεπληρώσω. Το υπόσχομαι.
Εδώ μένω.
Ορίστε και το φαγητό.
Σπιτικές τηγανίτες, μούρα και μέλι,
βιολογικές μπανάνες και πεπόνι.
Έχουμε και τσάι. Ουλόνγκ και μαύρο.
Ουλόνγκ για μένα.
Θα πιω το ίδιο με την Τες.
Έχω και λευκό.
Δεν χρειάζεται.
Εντάξει.
Θα πιω μαύρο, βασικά.
Ωραία. Τέτοιο θα σου βάλω, λοιπόν.
Άσε το μαύρο τσάι να τραβήξει για τρία λεπτά.
Πέντε λεπτά για το ουλόνγκ. Είναι πάρα πολύ σημαντικό.
Θα το χρονομετρήσουμε. Ευχαριστούμε.
Σας αφήνω, κυρίες μου.
Καλά να περάσετε.
-Ευχαριστούμε. -Ναι, πολύ.
Όρμα.
Να φάω με τα χέρια;
Ναι, όπως θες.
Πώς νιώθεις που ανήκεις στην κλίκα;
Δεν ήμουν ποτέ άτομο που ανήκε σε κλίκες.
Δεν ξέρω καν αν ανήκα ποτέ στον κύκλο τους.
Δεν ανήκω πια, πάντως.
Έχω ένα σοβαρό μπλογκ μόδας.
Και το τελευταίο που με απασχολεί
είναι να ποστάρω φωτογραφίες ενός βλάκα με ημίγυμνες κοπέλες.
Αλλά η Πριγκίπισσα Παράνοια δεν το καταλαβαίνει.
Δεν σε στενοχωρεί;
Με στενοχωρούσε πολύ στην αρχή,
αλλά τώρα είναι κάτι θετικό.
Το θέμα είναι ότι, όταν δεν ταιριάζεις σε μια ομάδα,
πρέπει να βρεις ποια είσαι έξω από αυτήν.
Να βρεις ποια είσαι
μόνη σου.
Χαμογέλα.
Είναι πολύ τρομακτικό,
αλλά και όμορφο ταυτόχρονα.
Γιατί, αν δεν ταιριάζεις,
δεν σου καίγεται καρφί πια για τις προσδοκίες των άλλων.
Το ήξερα.
Είναι πολύ εύκολο να σε κάνουμε σέξι.
ΑΠΟ ΑΡΝΙ: ΓΕΙΑ, ΛΕΝΑ! ΚΡΙΜΑ ΠΟΥ ΕΦΥΓΕΣ.
ΔΕΝ ΞΕΡΩ ΤΙ ΕΓΙΝΕ, ΑΛΛΑ ΝΑ ΕΙΣΑΙ ΚΑΛΗ ΜΑΖΙ ΤΟΥ.
ΔΕΝ ΤΟΝ ΕΧΩ ΞΑΝΑΔΕΙ ΕΤΣΙ.
ΠΡΟΣ ΚΑΛΕ: ΕΙΜΑΙ ΕΡΩΤΕΥΜΕΝΗ ΜΑΖΙ ΣΟΥ ΚΑΙ ΘΑ Σ' ΤΑ ΕΞΗΓΗΣΩ ΟΛΑ.
ΘΑ ΣΕ ΠΕΡΙΜΕΝΩ ΕΔΩ ΑΥΡΙΟ ΣΤΙΣ 5:00 Μ.Μ.
Πιτσάκια Grandiosa. Πολύ κλασάτο.
Θ' άρεσε στον αδερφό μου.
Κρίμα που δεν θα το δει.
Έφερες και ρεσώ. Τι χαριτωμένη που είσαι.
Τι κάνεις εδώ;
Ήρθα να σου πω να μείνεις μακριά απ' τον Κάλε.
Τι πράγμα;
Μίλησα με την παλιοπαρέα σου απ' το Χόρτεν.
Ειδικά με την Γκούρου απ' το βενζινάδικο.
Είχε πολλά να πει.
Και φάνηκε τελικά
ότι η μεγαλύτερη ψεύτρα,
η μεγαλύτερη παλιοκουτσομπόλα
και αναμφίβολα η πιο μαλακισμένη σκρόφα…
είσαι εσύ.
Ξέρω ότι έκανα ένα μεγάλο λάθος.
Θέλω να επανορθώσω.
Δεν αρκεί.
Η οικογένειά μου δεν χρειάζεται άτομα
που διαδίδουν ψέματα.
Και που είναι τόσο κακιασμένα που δεν νοιάζονται για τις συνέπειες.
Άκου, ξέρω ότι φέρθηκα ηλίθια.
Αλλά αν νομίζεις ότι θα κάνω πίσω επειδή με διατάζεις εσύ,
κάνεις λάθος.
Κάνε μου την πριγκίπισσα όσο θέλεις.
Δεν ακούω ξινισμένες σκρόφες που υπερεκτιμούν τον τίτλο τους.
Πόσο χρονών είναι ο γιος σου;
Δύο;
Κοντά στα δύο;
Πόσο ήσουν όταν τον γέννησες;
Δεκαέξι;
Πολύ βαρύ.
Άκρως εντυπωσιακό, βασικά.
Βουβάθηκες. Άγγιξα ευαίσθητη χορδή;
Μην ανησυχείς.
Μόνο εγώ μίλησα στην Γκούρου.
Ο Κάλε δεν ξέρει τίποτα.
Καλύτερα να μην τα ξέρει όλα.
Δεν θέλω να δημιουργήσω πρόβλημα, Λένα.
Δεν το θέλω καθόλου.
Αλλά η οικογένειά μου περνάει δύσκολα.
Κι η μητ… Η βασίλισσα είναι άρρωστη.
Κι αν πρέπει να κουμαντάρουμε και μια αλλοπρόσαλλη έφηβη μητέρα
συν όλα τα άλλα,
θα καταρρεύσουμε.
Γι' αυτό θέλω να μείνεις μακριά απ' τον Κάλε.
Αν δεν το κάνεις,
θα πω σε όλους
ότι δεν έχεις έναν μικρό αδερφό,
αλλά έναν γιο.
Θα κάνω μεγάλο σάλο.
Γεια σου.
Τι έγινε;
-Έχασες το κινητό; -Όχι.
Ήρθα στο πάρκο. Πού ήσουν;
Γιατί δεν απαντούσες;
Ανησύχησα.
Ξέχνα το, ήταν βλακεία. Χέσ' το.
-Ποιο πράγμα; -Τα πάντα.
Άσε με!
Χέσε τη σχέση μας, το τελειώνω. Κόψ' την γκρίνια.
Φέρεσαι παράλογα.
Δεν το θέλω άλλο, τι δεν καταλαβαίνεις;
Πες την αλήθεια. Πήρες αυτό που ήθελες.
Έχεις δίκιο.
Νόμιζα ότι ήσουν ο Πρίγκιπας Γαμιάς.
Θέλω κάποιον να γαμήσω,
όχι έναν μαμάκια που δεν του σηκώνεται.
Γάμα το.
Το θέμα είναι…
Βραδινό σε πέντε λεπτά.
Πίτσα σε πέντε λεπτά.
Μωρό μου.
Γλυκιά μου, Λένα μου.
Αγάπη μου.
Σώπα.
Γλυκιά μου;
Τελείωσε.
Καρδιά μου.
Όλα θα πάνε καλά.
Όχι, τελείωσα. Δεν αντέχω άλλο.
Βαρέθηκα να προσπαθώ να έχω μια φυσιολογική ζωή.
Τι σκατά περιμένατε να γίνει;
Να μπω έτσι απλά σ' ένα καινούριο τμήμα
και ν' αποκτήσω κολλητούς ενώ έχω έναν γιο;
Και μετακομίσαμε κιόλας, γαμώτο! Με δουλεύετε;
Η μαμά σου άλλαξε δουλειά για να φροντίζει τον Τεοντόρ,
για να έχεις μια κανονική ζωή.
Δεν μετακομίσαμε μόνο για χάρη σου.
Ο μπαμπάς βρήκε άλλη δουλειά κι ήθελες να ξεφύγεις.
Είσαι και μαμά και έφηβη. Να τα ζήσεις και τα δύο.
Δεν καταλαβαίνετε τίποτα, γαμώτο;
Δεν βγάζει πουθενά αυτό.
Δεν μπορώ να είμαι αυτή που είμαι κι αυτή που ήμουν.
Προσπάθησα να κάνω φίλους, να πάω σε πάρτι.
Προσπάθησα να έχω αγόρι, κι ας ήταν ο γαμημένος πρίγκιπας.
Αλλά δεν γίνεται.
Τίποτα δεν θα είναι εντάξει πια.
Αν είχε αναλάβει κι ο Κρίστιαν τις ευθύνες του,
θα είχαμε μείνει στο Χόρτεν.
Θα σε στηρίζαμε.
Δεν σε πιέζουμε να γίνεις κάποια που δεν είσαι, Λένα.
Θέλουμε ν' ανακαλύψεις μόνη σου ποια είσαι.
Αλλά απέκτησες πολλούς εχθρούς
όταν ανέβασες εκείνες τις φωτογραφίες.
Κλείστηκες στο σπίτι.
Μισώ τη ζωή μου.
Τη μισώ.
Όχι. Γλυκιά μου…
Ησύχασε.
Κοριτσάκι μου.
Όλα θα πάνε καλά.
Φάτε εσείς. Θα πάω να δω τον Τεοντόρ.
Μαμά, θα πάω εγώ.
Μαμά;
Μπαμπά!
Κάρλσβικ;
Κριστίνε Σαν, υπεύθυνη ιατρός.
Θα γίνει καλά.
Υποψιαστήκαμε ότι υπήρχε θρόμβος στη στεφανιαία αρτηρία προς την καρδιά.
Δεν έπαιρνε αρκετό οξυγόνο.
Τέτοιες περιπτώσεις ενίοτε οδηγούν σε έμφραγμα.
Της κάναμε επιτυχώς επείγουσα διαδερμική στεφανιαία παρέμβαση.
Θα αναρρώσει πλήρως.
Αλλά θέλουμε να την κρατήσουμε για μερικές μέρες.
Ευχαριστούμε πολύ. Μπορούμε να τη δούμε;
Ναι, φυσικά. Της έχουμε δώσει φάρμακα και κοιμάται.
Είσαι καλά, μπαμπά;
Ναι, απλώς…
Ξέρω ότι θα γίνει καλά, αλλά…
Τη βλέπω έτσι και…
Περνούσα δύσκολα πριν γνωρίσω τη μαμά.
Ένιωθα μόνος στον κόσμο.
Μετά εμφανίστηκε εκείνη,
με το χαμόγελό της.
Και βρήκα το σπίτι μου.
Γεια σου.
Γεια.
Ο Τεοντόρ, ο γιος μου.
Είναι 14 μηνών και το πιο γλυκό παιδί.
Όμως, τον κράτησα κρυφό
επειδή ντρεπόμουν.
Ζητώ συγγνώμη σε όσους είπα ψέματα.
Είστε πολλοί. Συγγνώμη.
Κάποιος θα θυμώσει, και δικαίως.
Θα το καταλάβω αν δεν θες να με ξαναδείς.
Ζητώ συγγνώμη κυρίως απ' τον Τεοντόρ.
Δεν θα ντραπώ ποτέ ξανά για σένα. Ποτέ.
Κοίτα.
Όχι… Τόσο άσχημο είναι;
Ηρέμησε. Θα είσαι εντάξει.
Κοίτα.
Κοίτα!
Σ' αρέσει;
Βασιλικό δείπνο, Λένα.
Μπράβο σου!
Είδα την ανάρτησή σου στο Instagram.
Πολλοί έστειλαν καρδούλες και υπέροχα μηνύματα.
Ναι, χειρότερα περίμενα.
Ναι.
Συγχώρεσα τον Κρίστιαν.
Αλήθεια;
Ναι, γιατί σκέφτηκα…
Δεν μένει μόνο το κορίτσι έγκυος, αλλά και το αγόρι.
Το κορίτσι το ελέγχει καλύτερα.
Οπότε…
Όταν αρχίζεις να βγαίνεις με κάποια
που σου λέει ότι θα γίνεις πατέρας και τέλος,
φρικάρεις λίγο.
Καλά. Ή το αντιμετωπίζεις σαν άντρας.
Για να 'βλεπα εσένα στα 16 αν σου έλεγα ότι θ' αποκτήσουμε μωρό.
Εμείς γνωριστήκαμε όταν ήμουν 25.
Ακριβώς.
Και πάλι, φρίκαρες όταν σ' το είπα.
Έμεινες έγκυος μετά από τρεις μήνες.
Αλήθεια είναι.
Δεν χρειαζόταν να μπεις σε μια βάρκα και να σαλπάρεις στον Ατλαντικό.
Αυτό έκανες;
Γύρισα γρήγορα.
Τέλος πάντων, αυτό που θέλω να πω είναι
ότι ο Κρίστιαν μπορεί να συμμετέχει στη ζωή του Τεοντόρ αν θέλει.
Δεν είμαι θυμωμένη πια.
Πολύ ώριμο, Λένα.
Τι έγινε;
Κάτι διάφορα για τον σχολικό χορό, αλλά δεν θα πάω.
-Να το βάλω στη δόνηση; -Να δω.
Τι λέει;
"Πού μένεις; Να έρθουμε να σε πάρουμε;
Έλα στον χορό, με ή χωρίς το παιδί σου.
Ξέρει κανείς πού μένει η Λένα;"
Ανοίγω εγώ.
Παιδί; Δεν είπες τίποτα για παιδί.
Συγγνώμη.
Απίστευτο.
Δεν έχεις ετοιμαστεί.
Δεν θα πάω πουθενά, οπότε…
-Δεν έπρεπε να είσαι εκεί; -Ναι.
Αλλά τόση ώρα έψαχνα να βρω το σπίτι σου
και δεν απαντάς στα μηνύματά μου.
Εξάλλου, οι σταρ πάντα αργούν.
-Γεια. -Γεια σας.
-Καλώς ήρθες. -Ευχαριστώ.
Λίσε και Μπιορν.
Χαίρω πολύ. Είμαι η Τες.
Χαρήκαμε.
-Σ' έχω δει στο Instagram. -Τι καλά.
Η Λένα είναι έτοιμη για το πάρτι. Σωστά;
Όχι, ούτε καν.
Εξάλλου, δεν έχω τι να φορέσω.
Κανένα φόρεμα για τον χορό, ας πούμε;
Όχι.
Έχω ένα φόρεμα που θα μπορούσε…
Το έχω βάλει μόνο μία φορά.
Θέλω 20 λεπτά και μια ραπτομηχανή.
Είσαι κούκλα, Λένα!
-Πανέμορφη. -Ευχαριστώ.
Λένα, χαίρομαι που σε βλέπω, αλήθεια.
Νόμιζες πως δεν μας αρέσουν τα παιδιά;
Τα λατρεύουμε! Είναι τόσο χαριτωμένα.
Το να αλλάζεις πάνες δεν είναι.
Λογικό.
Δεν θα το φανταζόμουν.
Ανυπομονούμε να τον γνωρίσουμε.
Τον λένε Τεοντόρ.
Άκουσα ότι αρρώστησε η μαμά σου.
Ναι, είναι καλά τώρα. Ευχαριστώ.
Είστε όλοι πανέμορφοι.
Εντάξει, φίλοι μου.
Καθίστε, παρακαλώ.
-Είσαι ωραίο τυπάκι. -Ευχαριστώ.
Μαθεύτηκαν τα νέα για το παιδί σου.
Υπόσχομαι να μη μιλήσω για την παλιοκουτσομπόλα Λένα
αν μείνεις μακριά απ' τον αδερφό μου, εντάξει;
Χειροκροτήστε την μπάντα μας!
Έχω αναλάβει τις προπόσεις της αποψινής βραδιάς.
Είναι τιμή και χαρά μου
να σας καλωσορίσω στον φετινό σχολικό χορό!
Λοιπόν, πρώτα, μερικές πρακτικές πληροφορίες.
Οι έξοδοι κινδύνου είναι…
Ο Κάλε;
…στο τέλος του…
Δεν ξέρω.
…και δύο στα πλαϊνά.
Φέρουν φωτεινή ένδειξη που συχνά είναι πράσινη.
Πριν περάσουμε στο γεύμα και την υπόλοιπη βραδιά,
θα ήθελα να παρουσιάσω ένα ξεχωριστό πρόσωπο
που ζήτησε τον λόγο.
Τον συμμαθητή σας και επόμενο βασιλιά της Νορβηγίας,
την Αυτού Μεγαλειότητα,
τον πρίγκιπα Καρλ Γιοχάν!
Κάλε!
Ευχαριστώ, Ούβε.
Γεια σας, παιδιά!
Είστε υπέροχοι απόψε.
Όπως ξέρετε όλοι, δεν έχω και πολύ μουσικό ταλέντο.
Και βέβαια έχεις!
Ευχαριστώ, Γκουνάρ. Αλλά θα ήθελα να πω ένα τραγούδι.
Μην ονειρεύεσαι τη γλυκιά ζωή
Δεν θα την έχουμε ποτέ
Μην απολογείσαι Για πράγματα που δεν έκανες ποτέ
Σου βασανίζει το μυαλό Όταν στο κρεβάτι ξαπλώνεις
Θεέ μου, πόσο πονάει
Όταν κάτι τόσο κοντινό Βρίσκεται τόσο μακριά
Έλα, Λένα
Τι άλλο να κάνουμε;
Έλα, Λένα
Ο Τεοντόρ είναι ο…
Συγγνώμη που είπα ψέματα.
Κι άλλες εκπλήξεις;
Με συγχωρείς;
Υποτιτλισμός: Κατερίνα Περδικάκη